CELEX: 32015D1849
Language: lv
Date: 2015-10-13 00:00:00
Title: Komisijas Īstenošanas lēmums (ES) 2015/1849 (2015. gada 13. oktobris) par tādiem pasākumiem attiecībā uz konkrētiem Ganas izcelsmes dārzeņiem, kas vajadzīgi, lai novērstu kaitīgu organismu ievešanu un izplatīšanos Savienībā (izziņots ar dokumenta numuru C(2015) 6858)

15.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 268/33
            
         KOMISIJAS ĪSTENOŠANAS LĒMUMS (ES) 2015/1849
   (2015. gada 13. oktobris)
   par tādiem pasākumiem attiecībā uz konkrētiem Ganas izcelsmes dārzeņiem, kas vajadzīgi, lai novērstu kaitīgu organismu ievešanu un izplatīšanos Savienībā
   
      
         (izziņots ar dokumenta numuru C(2015) 6858)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 16. panta 3. punkta trešo teikumu,
   tā kā:
   
               (1)
            
            
               Augu veselības pārbaudes, ko dalībvalstis veica konkrētu Ganas izcelsmes augu un augu produktu sūtījumiem, atklāja, ka liels skaits šo augu un augu produktu ir invadēti ar kaitīgiem organismiem, galvenokārt ārpuseiropas Tephritidae, piemēram, Ceratitis cosyra (Walker), Thrips palmi Karny vai Bemisia tabaci (Genn.). Kopš 2009. gada vērojama tendence, ka ievērojami pieaug tādu sūtījumu skaits no Ganas uz Savienību, kuri aizturēti kaitīgo organismu dēļ. Lielākajā daļā aizturēto sūtījumu bija Capsicum L., Lagenaria Ser., Luffa Mill., Momordica L. un Solanum L., izņemot S. lycopersicum L., ģints augi (turpmāk “norādītās preces”), izņemot to sēklas.
            
         
               (2)
            
            
               Revīzijas Ganā, kuras Komisija veica 2012. un 2015. gadā, atklāja trūkumus fitosanitārajā eksporta sertificēšanas sistēmā. Neskatoties uz Ganas kompetento iestāžu paziņotajām garantijām un veiktajām darbībām, aizturēto sūtījumu skaits turpināja pieaugt.
            
         
               (3)
            
            
               Ņemot vērā minēto revīziju rezultātus un aizturēto sūtījumu skaitu, Komisija secināja, ka ar fitosanitārajām garantijām, ko pašreiz piedāvā Gana, nepietiek, lai nodrošinātu, ka Ganas izcelsmes augu un augu produktu sūtījumi nesatur kaitīgos organismus, vai novērstu risku, ka, importējot norādītās preces, Savienībā tiek ievesti kaitīgie organismi.
            
         
               (4)
            
            
               Būtu jāveic pasākumi, kas novērstu risku, kuru rada Ganas izcelsmes norādīto preču imports Savienībā. Tādējādi būtu jāaizliedz ievest Savienībā norādītās preces.
            
         
               (5)
            
            
               Lai novērstu pastāvošo risku ievest kaitīgos organismus, kamēr Ganai tiek ļauts uzlabot sertificēšanas sistēmu, minētajiem pasākumiem būtu jāpaliek spēkā līdz 2016. gada 31. decembrim.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības teritorijā aizliegts ievest Ganas izcelsmes Capsicum L., Lagenaria Ser., Luffa Mill., Momordica L. un Solanum L., izņemot S. lycopersicum L., ģints augus, izņemot to sēklas.
   2. pants
   Regulas 1. pantu piemēro līdz 2016. gada 31. decembrim.
   3. pants
   Šis lēmums ir adresēts dalībvalstīm.
   
      Briselē, 2015. gada 13. oktobrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.